《山中酬唐太史见访》
明代·万表

山斋寂寞腊初深，披衲朝朝闻梵音。
我已出家惟带发，君来连榻与同心。
天涯避地因多病，幻迹随缘即故林。
明月满庭残雪在，那堪孤棹返山阴。

作者简介：（1498—1556）浙江鄞县人，字民望，号鹿园。袭世职宁波卫指挥佥事。正德十五年武进士。累迁至漕运总兵，佥书南京中军都督府。表久督漕运，深悉河道通塞，国计赢绌。又通经术，熟悉先朝故实。信佛好施与，常以医药济人。有《海寇议》、《玩鹿亭稿》、《万氏家钞济世良方》等。